text: Hedensted mødte Lyngby: Den største dag i klubbens historie
  20 september 2017 kl. 17.13
  Nogle vil gerne spise kirsebær med de store - andre vil spille bold mod dem. Det fik fodboldherrerne i Hedensted IF i dag chancen for, da de mødte Lyngby Boldklub i DBUs pokalturnering.
  Onsdag eftermiddag mødte fodboldherrerne i Hedensted IF Lyngby Boldklub. 
  Til dagligt spiller Hedensted IF i danmarksserien - i dag gik der superliga i den, da klubben tørnede sammen med Lyngby i tredje runde af pokalturneringen. 
  Det er første gang nogensinde, en superligaklub spiller en tællende kamp i Hedensted - og det er første gang, at  Hedensted IF har nået 16-dels-finalen i pokalturneringen.
  
  En kamp, de har glædet sig til i Hedensted, og det lokale publikum bakkede da også op om kampen. Hele 2378 tilskuer mødte frem og så kampen, der dog endte med et forventet nederlag til Hedensted.
  Lyngby vandt kampen 3-1.
  
  